подложени на контрол от страна на компетентните органи по отношение на максимално допустимата маса.
 Член 2
 Определения
 Прилагат се следните определения:
 а)
 „бордово оборудване за претегляне“ (OBW) означава оборудване в превозно средство, което може да определя общата маса или осовото натоварване;
 б)
 „обща маса“ означава общата маса на моторно превозно средство, а при комбинация от превозни средства — на комбинацията от превозни средства, определена от бордовото оборудване за претегляне, в килограми;
 в)
 „осово натоварване“ или „натоварване на ос“ означава масата на натоварена ос или група оси, определена от бордовото оборудване за претегляне, в килограми;
 г)
 „изчислена маса“ или „стойност на масата“ означава или общата маса, или осовото натоварване, в килограми;
 д)
 „устройство на моторното превозно средство“ (MVU) означава частта от бордовото оборудване за претегляне, която е поставена в моторното превозно средство, с изключение на датчиците, и която може да събира, съхранява и обработва данни и да изчислява стойността на масата в резултат от тези данни;
 е)
 „устройство на ремаркето“ (TU) означава частта от бордовото оборудване за претегляне, която е поставена в ремарке или в полуремарке, с изключение на датчиците, и която може да събира, съхранява и обработва данни от оборудването на ремаркето или полуремаркето и да изчислява стойности на осовото натоварване в резултат от тези данни;
 ж)
 „устройство на превозното средство за специализирана връзка с малък обсег на действие“ (DSRC-VU) означава „устройство за ранно откриване от разстояние“, както е посочено в допълнение 14 към приложение IB към Регламент за изпълнение (ЕС) 2016/799 на Комисията (5), което може да получава данните от бордовата система за претегляне както от устройство на моторното превозно средство, така и от станцията на съвместните интелигентни транспортни системи (станция на СИТС), и да ги изпраща на четеца за връзка с цел ранно откриване от разстояние (REDCR);
 з)
 „четец за връзка с цел ранно откриване от разстояние“ (REDCR) означава четец за връзка с цел ранно откриване от разстояние, използван от контролните органи, който може да разчита данните от бордовата система за претегляне, предавани от устройството на превозното средство за специализирана връзка с малък обсег на действие. REDCR може да е същото устройство като използваното за четене на RTM данните в съответствие с Регламент (ЕС) 2016/799, макар че предаването на RTM данните и на данните от бордовата система за претегляне се извършва съгласно отделни заявки от REDCR;
 и)
 „данни за масата“ означава необработени данни, предавани между елементите на бордовото оборудване за претегляне, които трябва да бъдат обработени, за да се получи изчислената маса;
 й)
 „данни от бордовата система за претегляне“ (данни от OWS) означава защитени данни в определен формат, които REDCR изисква от устройството на превозното средство за специализирана връзка с малък обсег на действие;
 к)
 „датчик“ означава елемент от бордовото оборудване за претегляне, който може да генерира данни за масата чрез измерване на конкретни физически параметри, като тези данни се използват от устройството на моторното превозно средство или от устройството на ремаркето за по-нататъшна обработка;
 л)
 „станция на съвместни интелигентни транспортни системи“ (станция на СИТС) означава станцията на СИТС по смисъла на делегирания акт за допълнение на Директива